S-160/2007

Mál þetta, sem dómtekið var fyrr í dag, er höfðað með ákæru lögreglustjórans á Eskifirði, útgefinni 11. september 2007 á hendur F-kk-þgf F-kk-þgf B-kk-þgf, kt. 000000-0000, til heimilis að Skúlagötu 7, Borgarnesi “fyrir umferðarlagabrot og brot gegn lögum um ávana- og fíkniefni, í Fjarðabyggð, með því að hafa aðfaranótt fimmtudagsins 28. júní 2007, ekið bifreiðinni PY-099, undir áhrifum fíkniefna (amfetamin í blóði 408 ng/ml), um Norðfjarðarveg í Norðfjarðarsveit, á móts við bæinn Hof, þar sem lögreglan stöðvaði aksturinn, og fyrir að hafa í umrætti sinn, haft í vörslum sínum 7,79 grömm af hassi og 0,65 grömm af amfetamíni, sem fannst við leit lögreglu í bifreiðinni.

Telst þetta varða við 1. mgr., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, sbr. breytingarlög, og 2. gr., sbr. 5. og 6. gr. laga um ávana- og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar og til sviptingar ökuréttar skv. 101. gr. og 1. mgr., sbr. 4. mgr. 102. gr. umferðarlaga nr. 50/1987, sbr. breytingarlög.

Þess er einnig krafist að framangreind 7,79 grömm af hassi og 0,65 grömm af amfetamíni, sem lögreglan lagði hald á við rannsókn málsins, verði gerð upptæk, sbr. 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.”

Ákærða var birt fyrirkall 21. nóvember sl. þar sem þess var getið að sækti hann ekki þing mætti hann búast við að fjarvist hans yrði metin til jafns við að hann viðurkenndi að hafa framið brot það, sem hann er ákærður fyrir. Ákærði hefur ekki komið fyrir dóm. Með vísan til framanritaðs og samkvæmt heimild í 126. gr. laga nr. 91/1991 um meðferð opinberra mála metur dómurinn fjarvist ákærða sem viðurkenningu hans á því að hafa framið brot það sem hann er ákærður fyrir og er réttilega heimfært til refsiákvæða í ákærunni. Gögn málsins styðja og þessa niðurstöðu.

Ákærði hefur þrívegis gengist undir greiðslu lögreglustjórasektar vegna umferðarlagabrota. Á árinu 1999 gekkst ákærði undir greiðslu sektar og sviptingu ökuréttar í 12 mánuði vegna ölvunaraksturs og á árinu 2000 gekkst ákærði tvívegis undir greiðslu sektar vegna sviptingaraksturs.

Sakarferill ákærða hefur ekki áhrif á ákvörðun viðurlaga í máli þessu.

Mikið magn fíkniefna mældist í blóði ákærða í greint sinn, auk þess sem fíkniefni fundust í vörslum hans. Þykir refsing hans því hæfilega ákveðin 200.000 króna sekt, sem greiðist til ríkissjóðs innan fjögurra vikna frá birtingu dómsins, ella sæti ákærði fangelsi í 14 daga.

Ákærði er sviptur ökurétti í 12 mánuði frá birtingu dómsins að telja.

Upptæk eru gerð 7,79 g af hassi og 0,65 g af amfetamíni.

Ákærði greiði sakarkostnað að fjárhæð 76.096 krónur.

R-kvk-nf B-kvk-nf dómstjóri kveður upp dóminn.

Dómsorð:

Ákærði, F-kk-nf F-kk-nf B-kk-nf, greiði 200.000 krónur í sekt til ríkissjóðs innan fjögurra vikna frá birtingu dómsins en sæti ella fangelsi í 14 daga.

Ákærði er sviptur ökurétti í 12 mánuði frá birtingu dómsins.

Upptæk eru gerð 7,79 gr af hassi og 0,65 gr af amfetamíni.

Ákærði greiði sakarkostnað að fjárhæð 76.096 krónur.

R-kvk-nf B-kvk-nf